Общинска избирателна комисия в община Тунджа, област Ямбол

**П Р О Т О К О Л**

 **№ 9**

На 20 септември 2019 г. се проведе заседание на Общинска избирателна комисия в община Тунджа, област Ямбол при следния

Д н е в е н р е д:

 1. Регистрация на независим кандидат за кмет на кметство в село Тенево, община Тунджа за участие в изборите за общински съветници и за кметове на 27 октомври 2019 г.

 Докладва: Дилиян Царев

2. Доклад по входяща поща

 Докладва: Симеон Симеонов

3. Разни

 ПРИСЪСТВАХА: Силвия Атанасова, Димитър Събев, Росица Гриванова, Биляна Кавалджиева, Симеон Симеонов, Силвия Лафчиева- Михалева, Нели Стоянова, Живко Тодоров, Дилиян Царев, Елена Иванова и Ирина Нейкова.

Отсъстващи – Живка Колева и Магдалена Димитрова

Заседанието бе открито в 17.30 ч. и председателствано от Силвия Атанасова – председател на комисията.

 ПРЕДСЕДАТЕЛ СИЛВИЯ АТАНАСОВА: Добър ден, колеги. В залата присъстват 11 членове на комисията, имаме кворум, откривам заседанието. За днешното заседание предлагам гласуването да бъде отчитано от колегата Симеон Симеонов, за протоколиране предлагам колегата Силвия Михалева. Предлагам Ви следния дневен ред:

1. Регистрация на независим кандидат за кмет на кметство в село Тенево, община Тунджа за участие в изборите за общински съветници и за кметове на 27 октомври 2019 г. 2. Доклад по входящата поща; 3. Разни

Други предложения или допълнения? Няма. Който е съгласен с направеното предложение, моля да гласува.

Гласували 11 членове на ОИК: „за“: Силвия Атанасова, Димитър Събев, Росица Гриванова, Биляна Кавалджиева, Симеон Симеонов, Силвия Лафчиева- Михалева, Нели Стоянова, Живко Тодоров, Дилиян Царев, Елена Иванова и Ирина Нейкова. „против“ – няма.

След като не бяха направени нови предложения, допълнения, възражения срещу така предложения дневен ред, преминаване към разглеждането му.

ПРЕДСЕДАТЕЛ СИЛВИЯ АТАНАСОВА: Уважаеми колеги, преминаваме към първа точка от дневния ред – Регистрация на независим кандидат за кмет на кметство в село Тенево, община Тунджа за участие в изборите за общински съветници и за кметове на 27 октомври 2019 г.

Докладчикът, Дилиян Царев заповядайте.

ДИЛИЯН ЦАРЕВ: Уважаеми колеги, постъпило е предложение от инициативен комитет за регистрация на независим кандидат за кмет на кметство в село Тенево, община Тунджа, подписано от Йордан Ангелов Йорданов, представляващ инициативен комитет за издигане на кандидатурата на Димитър Димитров Комитов за независим кандидат за кмет на кметство в село Тенево, община Тунджа, заведено под № 4 на 18.09.2019 г. в регистъра на кандидатите за кмет на кметство в изборите за общински съветници и за кметове на 27.10.2019 г.

         Инициативният комитет в състав: Ѝордан Ангелов Йорданов, Евгения Динева Пенчева, Петко Петров Иванов, Кънчо Нейков Кънев, Славчо Марков Господинов, Таньо Атанасов Сивов и Румен Иванов Ройдев е регистриран в ОИК Тунджа с решение № 14-МИ от 11.09.2019 г. Към предложението са приложени следните документи:

         - заявление-декларация от кандидата по чл.414 ал.1 т.3 във вр. с чл.397 ал.1 и чл.413 ал.1,2,3 и 4 от Изборния кодекс /Приложение № 65-МИ от изборните книжа/;

- списък, съдържащ саморъчните подписи, имената, ЕГН и другите данни посочени в чл. 416, ал. 2 от ИК на заявени 226 избиратели, подкрепящи регистрацията на независимия кандидат, представен и в структуриран електронен вид на технически носител /Приложение № 67-МИ от изборните книжа/;

С приемателно-предавателна разписка с вх. № 27 от 19.09.2019г., ОИК Тунджа е получила протокол от ТЗ на ГД „ГРАО" в МРРБ град Ямбол за извършена проверка на списък на избиратели, подкрепящи регистрацията на независимия кандидат за кмет на кметство в село Тенево, община Тунджа за участие в изборите за общински съветници и за кметове на 27 октомври 2019 г., се установява спазването на разпоредбата на чл. 416, ал. 1, т. 3 от Изборния кодекс за наличие на необходимите 253 избиратели, представляващи една пета от избирателите на кметството, подкрепящи регистрацията на независимия кандидат.

След извършване на проверка на постъпилото предложение и приложените към него документи, Общинска избирателна комисия в община Тунджа, област Ямбол констатира, че са налице изискванията на чл.156, чл.157, чл.397 и чл.412-чл.416 от Изборния кодекс, Решение № 943-МИ от 02.09.2019 г. на ЦИК и Решение № 14-МИ от 11.09.2019 г. на ОИК Тунджа за регистрация на независим кандидат за кмет на село Тенево, община Тунджа, за участие в изборите за общински съветници и за кметове на 27 октомври 2019 г.

         На основание чл. 87, ал.1, т.14 и чл.417 от Изборния кодекс и Решение № 943-МИ от 02.09.2019 г. на ЦИК, Общинска избирателна комисия в община Тунджа, област Ямбол, предлагам да вземе решение да регистрира

ДИМИТЪР ДИМИТРОВ КОМИТОВ, с ЕГН …………….. за независим кандидат за кмет на кметство в село Тенево, община Тунджа, област Ямбол за участие в изборите за общински съветници и за кметове на 27 октомври 2019 г.

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 11 членове на ОИК: „за“ – Силвия Атанасова, Димитър Събев, Росица Гриванова, Биляна Кавалджиева, Симеон Симеонов, Силвия Лафчиева- Михалева, Нели Стоянова, Живко Тодоров, Дилиян Царев, Елена Иванова и Ирина Нейкова; „против“ – няма.

**Решението е прието с № 35-МИ от 20.09.2019 г.**

2. ПРЕДСЕДАТЕЛ СИЛВИЯ АТАНАСОВА Преминаваме към точка две от дневния ред – Доклад по входящата поща. Докладчика Симеон Симеонов, заповядайте да докладвате входящата поща

СИМЕОНОВ: Уважаеми колеги, на 19 септ. по e-mail-a на комисията постъпи писмо от ЦИК във връзка с често задавани въпроси относно подреждането на номерата на независимите кандидати издигнати от инициативни комитети и на местни коалиции, а именно: определя се съгласно поредността на регистрацията им в ОИК по входящия регистър на местните коалиции, съответно - на инициативния комитет. С вх.№ 25/19.09.2019 г. и 29/20.09.2019 г. са постъпили писма от ЦИК във връзка с указания за дежурствата на избирателните комисии на 21,22 и 23 септември. Постъпил е и e-mail от Илия Илиев с разяснения относно въвеждането на кандидати в модул “Кандидати“. С писмо вх.№ 30/20.09.2019 г. е постъпила информация от Община Тунджа с организацията за дежурствата за 21,22 и 23 септември.

3. ПРЕДСЕДАТЕЛ СИЛВИЯ АТАНАСОВА Преминаваме към точка три - Разни от дневния ред. Някакви предложения?

ПРЕДСЕДАТЕЛ СИЛВИЯ АТАНАСОВА: След като няма предложения по последната точка от дневния ред и същият е изчерпан закривам днешното заседание на комисията в 17.50 часа.

ПРЕДСЕДАТЕЛ:

Силвия Атанасова

СЕКРЕТАР:

Биляна Кавалджиева- Димитрова